Dom zdravlja

Dom zdravlja je ustanova na primarnoj razini koja provodi mjere primarne zdravstvene zaštite u lokalnoj zajednici putem djelatnosti opće/obiteljske medicine, djelatnosti za zdravstvenu zaštitu dojenčadi i male djece, djelatnosti za zdravstvenuj zaštitu žena, hitne medicinske pomoći, patronažne i stomatološke djelatnosti. U domovima zdravlja mogu biti smještene i ordinacije za medicinu rada, klinički laboratorij, djelatnost fizikalne medicine i rehabilitacije te administrativne i pomoćne službe. Higijensko-epidemiološka djelatnost, djelatnost socijalne medicine te djelatnost školske medicine (za preventivnu zaštitu školske djece i mladeži) smještene su u domovima zdravlja, ali organizacijski pripadaju županijskom zavodi za javno zdravstvo. Zadaće doma zdravlja su da: koordinira zaštitu na primarnoj razini koordinira organizaciju zaštite na načelima primarne zdravstvene zaštite, kontrolira i unaprjeđuje kvalitetu rada sudjeluje u stručnom usavršavanju zdravstvenih radnika planira i koordinira preventivne programe U sastavu doma zdravlja, ako za to ima potrebe ili mogućnosti, nalaze se i specijalističko-konzilijarne jedinice ili ordinacije koje organizacijski pripadaju nadležnoj bolnici ili u kojima u zakupu rade privatni liječnici. Povezano Zdravstvena zaštita